Apstiprinu:

ViA Fonda direktors Edmunds Jansons

\_\_\_\_\_\_\_\_\_\_\_\_\_\_ *paraksts*

2024.gada 7.februārī

**Vidzemes Augstskolas Padomes stipendiju piešķiršanas nolikums**

**1. Stipendiju mērķis**

* 1. Vidzemes Augstskolas (turpmāk – ViA) Padomes stipendiju (turpmāk – Stipendija) piešķiršanas mērķis ir atbalstīt zinātkārus un talantīgus ViA studentus pilnvērtīgu studiju īstenošanai.

**2. Prasības Stipendiju pretendentiem**

2.1. Uz Stipendijām var pretendēt jebkurš ViA students (turpmāk – Pretendents).

**3. Stipendiju piešķiršanas noteikumi**

3.1. Tiek piešķirtas 5 (piecas) stipendijas:

3.1.1. Padomes priekšsēdētāja Arņa Saukas stipendija,

3.1.2. Padomes locekles Ineses Ebeles stipendija,

3.1.3. Padomes locekļa Gata Krūmiņa stipendija,

3.1.4. Padomes locekles Daces Ļjusas stipendija,

3.1.5. Padomes locekļa Andra Puriņa stipendija.

* 1. Pretendēt uz Stipendiju ir tiesības ViA studentam, kurš atbilst šādiem kritērijiem:
     1. pieteikuma iesniegšanas brīdī nav studiju parādu ViA,
     2. nav pārkāpis akadēmiskās ētikas normas,
     3. attiecīgajā periodā nav piešķirta cita nodibinājuma “Vidzemes Augstskolas Fonds” (turpmāk – ViA Fonds) stipendija.
  2. Stipendiju piešķiršanas papildkritēriji:
     1. Padomes priekšsēdētāja Arņa Saukas stipendijai: 1. vai 2.kursa bakalaura līmeņa studiju programmu “Biznesa vadība” vai “Komunikācija un sabiedriskās attiecības” students. Priekšroka tiks dota šo programmu studentiem, kuri iepriekš dzīvojuši un mācījušies Limbažu novadā, iepriekšējā studiju periodā ir uzrādījuši augstus sasniegumus studijās (vidējā svērtā atzīme semestrī nav mazāka kā 8) un/vai tādiem, kuriem studiju turpināšanai finansiāls atbalsts ir nepieciešams visvairāk,
     2. Padomes locekles Ineses Ebeles stipendijai: students audzina nepilngadīgu bērnu vai ir profesionāls sportists, vai ir brīvprātīgais, vai piedalās sabiedriski nozīmīgu aktivitāšu īstenošanā,
     3. Padomes locekļa Gata Krūmiņa stipendijai: students darbojas Zemessardzē,
     4. Padomes locekles Daces Ļjusas stipendijai: students ir no daudzbērnu ģimenes vai ir bārenis/bez vecāku gādības palicis jaunietis,
     5. Padomes locekļa Andra Puriņa stipendijai: students iepriekš dzīvojis un mācījies Cēsu novadā.
  3. Students drīkst pieteikties tikai uz vienu no 3.3.punktā minētajām stipendijām.
  4. Stipendija var tikt piešķirta atkārtoti.

**4. Stipendiju laikposms**

* 1. Pirmo reizi Stipendijas tiek izsludinātas 2024.gada februārī uz termiņu – viens gads (no katra gada marta līdz nākamā gada februārim (ieskaitot).

1. **Stipendiju apmērs un izmaksas kārtība**
   1. Katras Stipendijas apmērs ir 100,00 EUR (viens simts eiro 00 centi) mēnesī.
   2. Stipendiju izmaksas veic ViA Fonds saskaņā ar Stipendijas komisijas lēmumu par Stipendijas piešķiršanu.
   3. Stipendiju izmaksā katru mēnesi, pārskaitot minēto summu uz stipendiāta norādītu bankas norēķinu kontu.
   4. Ja tiek konstatēts, ka studējošajam saskaņā ar šo Nolikumu nebija tiesību saņemt stipendiju, ViA Fonds pieņem lēmumu par stipendijas atcelšanu.
   5. Nolikuma 5.4.punktā minētajā gadījumā studējošajam ir pienākums viena mēneša laikā no lēmuma pieņemšanas brīža atmaksāt ViA Fondam nepamatoti saņemtu stipendiju.

**6. Stipendiju finansēšanas avoti**

* 1. Stipendijas finansējuma avots ir ViA Padomes locekļu ziedojumi ViA.
  2. Līdzekļi, kuri netiek izmantoti attiecīgajā gadā, paliek ViA Fonda rīcībā un tiek izmantoti nākamo gadu stipendiju piešķiršanai.

1. **Stipendiju komisija**
   1. Stipendiju Pretendentu izvērtēšanu un lēmumu pieņemšanu par Stipendiju piešķiršanu veic Stipendiju komisija (turpmāk - Komisija).
   2. Komisiju veido ViA Padomes locekļi, viens ViA Absolventu asociācijas pārstāvis; tajā var tikt pieaicināti ViA rektors, prorektori vai citi ViA darbinieki.
   3. Komisijas locekļi atlīdzību par savu darbu nesaņem.
   4. Komisijas sastāvu apstiprina ViA Fonda valde.
   5. Komisijas sēdes sasauc un vada ViA Fonda direktors, bet direktora prombūtnes laikā – direktora vietnieks. Komisijas sēdes tiek protokolētas. Protokolā ieraksta sēdes laiku, vietu, dalībnieku skaitu, darba kārtību, pieņemtos lēmumus un balsojuma rezultātus.
   6. Komisija ir lemt spējīga, ja sēdē piedalās vairāk nekā puse tās locekļu. Komisija savus lēmumus pieņem ar balsu vairākumu.
   7. Komisijai nav pienākuma sniegt atteikuma motivāciju Pretendentiem.
   8. Informācijas publiskošanu nodrošina ViA Fonds.

**8. Pieteikšanas kārtība Stipendiju konkursam**

* 1. Pieteikšanos Stipendiju konkursam izsludina ViA Fonds.
  2. Pretendenti Stipendiju konkursam iesniedz ar drošu elektronisko parakstu parakstītu ViA Fonda direktoram adresētu pieteikumu (e-pasts: [fonds@va.lv](mailto:fonds@va.lv)) termiņā, ko nosaka ViA Fonds.
  3. Piesakoties uz Stipendiju, Pretendentam jāiesniedz:
     1. motivācijas vēstule,
     2. aizpildīta noteikta parauga pieteikuma veidlapa (Nolikuma 1.pielikums),
     3. CV,
     4. citi dokumenti pēc Pretendenta ieskatiem (piemēram, saņemtās pateicības, diplomi, kuri saistāmi ar ilgtspējīgas attīstības mērķu sasniegšanas veicināšanu, u.tml.).
  4. Komisija ir tiesīga nepieciešamības gadījumā Pretendentam pieprasīt papildu dokumentus, ja tas nepieciešams pieteikuma izvērtēšanai.

**9. Stipendiātu pienākumi**

* 1. ViA Fonds ir tiesīgs ViA informācijas sistēmā pārbaudīt stipendiāta sekmes attiecīgajā semestrī. Balstoties uz stipendiāta sekmēm, Komisija izvērtē, vai stipendiāts ir tiesīgs turpmāk saņemt Stipendiju.
  2. Stipendiātam, atrodoties studiju pārtraukumā, Stipendija netiek izmaksāta.
  3. Ja stipendiāts Stipendijas saņemšanas laikā pārtrauc vai pabeidz studijas, Stipendijas izmaksa tiek pārtraukta. Stipendiātam ir pienākums nekavējoties informēt ViA Fondu un Komisiju par studiju pārtraukšanu.
  4. Stipendiātiem ir pienākums veicināt ViA Fonda mecenātu labo slavu.

**10. Stipendijas piešķiršanas ētiskie apsvērumi**

1. Stipendijas piešķiršanā iesaistītie Komisijas locekļi, ViA Fonda valdes un padomes locekļi, kā arī viņu ģimenes locekļi nedrīkst paši pretendēt uz Stipendiju, kā arī sniegt rekomendācijas pretendentiem.

**11. Stipendijas nolikuma pieņemšana un grozīšana**

1. Nolikumu un tā grozījumus apstiprina ViA Fonda valde.

### *1.pielikums*

*2024.gada 7.februārī*

*ViA Fonda apstiprinātajam*

*Vidzemes Augstskolas Padomes stipendiju piešķiršanas nolikumam*

**Pieteikums**

|  |  |
| --- | --- |
| *Stipendijas nosaukums (IZDZĒST LIEKO)* | *Padomes priekšsēdētāja Arņa Saukas stipendija*  *Padomes locekles Ineses Ebeles stipendija*  *Padomes locekļa Gata Krūmiņa stipendija*  *Padomes locekles Daces Ļjusas stipendija*  *Padomes locekļa Andra Puriņa stipendija* |
| *Vārds, uzvārds:* |  |
| *Personas kods:* |  |
| *Studiju līmenis:* |  |
| *Akadēmiskais studiju gads:* |  |
| *Fakultāte:* |  |
| *Studiju programma:* |  |
| *Tālrunis:* |  |
| *E-pasts:* |  |
| *Pretendenta atbilstības apliecinājums Vidzemes Augstskolas Padomes stipendiju piešķiršanas nolikuma 3.2. un 3.3.punktiem:* | | |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU***